ms en ms en ms id ms ms id ms id id ms id en en en id id ms ms ms id id ms ms id ms en
Mayat lelaki reput ditemukan dalam 4 x 4
November 14, 2020 1:00 pm
Mayat seorang lelaki dalam keadaan reput dipercayai meninggal dunia kira-kira tiga minggu lepas ditemukan dalam sebuah pacuan empat roda jenis Nissan Navara di sebuah ladang kelapa sawit di Cherang Nibong, Ajil di sini lewat petang tadi.
Ketua Polis Daerah Hulu Terengganu, DSP Mohd Adli Mat Daud berkata pihaknya menerima panggilan berkenaan penemuan mayat itu pada pukul 5 petang dan satu pasukan anggota digerakkan ke lokasi kejadian.
“Ketika tiba di lokasi pihak polis mendapati mayat lelaki dalam keadaan reput itu berada di tempat duduk pemandu. Hasil siasatan awal berdasarkan keadaan mayat, dipercayai lelaki tersebut telah meninggal dunia kira-kira tiga minggu lepas.
Identiti mangsa telah kita kenal pasti iaitu seorang lelaki berusia 31 tahun berasal dari Kampung Tok Randok, Ajil.
“Bagaimanapun siasatan lanjut sedang dijalankan dan mayat tersebut akan dibawa ke Unit Forensik Hospital Hulu Terengganu untuk bedah siasat,” katanya ketika ditemui di lokasi, di Kuala Berang hari ini.
Mohd Adli berkata berdasarkan siasatan ke atas kenderaan pacuan empat roda tersebut, pihaknya percaya si mati merupakan suspek yang telah melarikan kenderaan terbabit dari Balai Polis Ajil tiga minggu lepas.
“Pada tiga minggu lepas pemilik kenderaan pacuan empat roda tersebut yang juga abang ipar lelaki itu (si mati) telah membawanya ke Balai Polis Ajil berkaitan kes dadah, namun dia bertindak melarikan kenderaan itu ketika abang iparnya berada di dalam balai,” katanya.
Sementara itu, Yusoff Mat Noh, 60, yang menjumpai mayat tersebut berkata pada Selasa lepas beliau telah melihat kenderaan tersebut dan si mati berada di lokasi yang sama.
“Kenderaan berhenti dalam ladang kelapa sawit ini perkara biasa sebab itulah saya anggap tiada apa-apa walaupun telah melihat lelaki tersebut petang Selasa lepas.
Saya sangka dia berehat di tempat duduk pemandu. Bagaimanapun petang tadi, sewaktu sedang cari lembu didapati kenderaan dan dia masih berada di tempat sama dalam keadaan dihurung lalat,” katanya.
Sumber berita : https://www.malaysiakini.com/news/550855
Pelajar diperkosa di asrama sekolah ditonton rakan sendiri
Penumpang tumbuk kepala pramugara berdepan hukuman penjara 20 tahun
Bantu keluarga ‘rider’ dirempuh SUV, Founder Misi berjaya kutip RM142,634
Pelajar Malaysia ditahan di Mesir berjaya dibebaskan
Kenduri kahwin anak : Siasat Nik Abduh kerana salah guna kuasa, SPRM diberitahu
SPRM bongkar kartel monopoli tender projek MBSA
Polis tak boleh dakwa rakyat Malaysia ambil ganja di Thailand, kata peguam
Demi ‘perpaduan ummah’, Muhyiddin tak boleh paksa PAS pilih BN atau PN, kata Tuan Ibrahim
Tak adil salahkan UMNO atas pelbagai isu melanda negara, kata Azalina
Elak ikut arahan politik, SPRM tidak perlu letak dibawah Parlimen, kata Azam
© 2020 puteradaily.com. All rights reserved.